Nariadenie Rady (EHS) č. 2213/78
z 26. septembra 1978
týkajúce sa uzavretia Dohody o spolupráci medzi Európskym hospodárskym spoločenstvom a Egyptskou arabskou republikou
RADA EURÓPSKYCH SPOLOČENSTIEV,
so zreteľom na Zmluvu o založení Európskeho hospodárskeho spoločenstva, najmä na jej článok 238,
so zreteľom na odporúčanie Komisie,
so zreteľom na stanovisko Európskeho parlamentu [1],
keďže Dohoda o spolupráci medzi Európskym hospodárskym spoločenstvom a Arabskou republikou Egypt, ktorá bola podpísaná v Bruseli 18. januára 1977, by mala byť uzavretá,
PRIJALA TOTO NARIADENIE:
Článok 1
Dohoda o spolupráci medzi Európskym hospodárskym spoločenstvom a Egyptskou arabskou republikou je týmto v mene spoločenstva schválená.
Text dohody je priložený k tomuto nariadeniu.
Článok 2
Predseda Rady Európskych spoločenstiev vydá oznámenie ustanovené v článku 51 dohody [2].
Článok 3
Toto nariadenie nadobúda účinnosť deň po jeho uverejnení v Úradnom vestníku Európskych spoločenstiev.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 26. septembra 1978